CELEX: 32006D0022(01)
Language: et
Date: 2006-12-15 00:00:00
Title: 2007/43/EÜ: Euroopa Keskpanga otsus, 15. detsember 2006 , millega kehtestatakse meetmed Euroopa Keskpanga kapitali sissemaksmiseks osalevate riikide keskpankade poolt (EKP/2006/22)

31.1.2007   
            
            
               ET
            
            
               Euroopa Liidu Teataja
            
            
               L 24/3
            
         
      EUROOPA KESKPANGA OTSUS,
   15. detsember 2006,
   millega kehtestatakse meetmed Euroopa Keskpanga kapitali sissemaksmiseks osalevate riikide keskpankade poolt
   (EKP/2006/22)
   (2007/43/EÜ)
   EUROOPA KESKPANGA NÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 28.3,
   ning arvestades järgmist:
   
               (1)
            
            
               22. aprilli 2004. aasta otsus EKP/2004/6, mis kehtestab vajalikud meetmed Euroopa Keskpanga kapitali sissemaksmiseks osalevate riikide keskpankade poolt (1), määrab selle, kuidas ja millises ulatuses peaksid euro kasutusele võtnud liikmesriikide keskpangad (RKPd) (edaspidi “osalevad keskpangad”) Euroopa Keskpanga (EKP) kapitali 1. mail 2004 sisse maksma.
            
         
               (2)
            
            
               Arvestades Bulgaaria ja Rumeenia ühinemist Euroopa Liiduga ja nende RKPde saamist Euroopa Keskpankade Süsteemi (EKPS) osaks 1. jaanuaril 2007, kehtestab 15. detsembri 2006. aasta otsus EKP/2006/21 (riikide keskpankade protsentuaalsete osade kohta Euroopa Keskpanga kapitali märkimise aluses) (2) alates 1. jaanuarist 2007 osalevate RKPde suhtes kohaldatavad osakaalud EKP laiendatud kapitali märkimise aluses (edaspidi “osakaalud kapitali märkimises” ja “kapitali märkimise alus”).
            
         
               (3)
            
            
               Alates 1. jaanuarist 2007 on EKP märgitud kapital 5 760 652 402,58 eurot.
            
         
               (4)
            
            
               Laiendatud kapitali märkimise aluse tõttu tuleb vastu võtta uus EKP otsus, millega tunnistatakse otsus EKP/2004/6 kehtetuks alates 1. jaanuarist 2007 ja millega määratakse, kuidas ja millises ulatuses peavad osalevad RKPd EKP kapitali 1. jaanuaril 2007 sisse maksma.
            
         
               (5)
            
            
               Nõukogu 11. juuli 2006. aasta otsuse 2006/495/EÜ (vastavalt asutamislepingu artikli 122 lõikele 2 ühisraha kasutuselevõtu kohta Sloveenias 1. jaanuaril 2007. aastal) (3) artikli 1 kohaselt tühistatakse 2003. aasta ühinemisakti (4) artiklis 4 osutatud erand Sloveenia suhtes alates 1. jaanuarist 2007.
            
         
               (6)
            
            
               Kooskõlas 30. detsembri 2006. aasta otsusega EKP/2006/30 (kapitali sissemaksmine, välisvaluutareservi ülekanne ja sissemakse EKP reservi ja eraldistesse Sloveenia keskpanga (Banka Slovenije) poolt) (5) on Sloveenia keskpank kohustatud maksma puuduva osa oma märgitud EKP kapitalist 1. jaanuaril 2007, võttes arvesse laiendatud kapitali märkimise alust,
            
         ON TEINUD JÄRGMISE OTSUSE:
   Artikkel 1
   Sissemakstud kapitali ulatus ja vorm
   Iga osaleva RKP poolt märgitud EKP kapital peab olema täies ulatuses sisse makstud 1. jaanuaril 2007. Võttes arvesse otsuse EKP/2006/21 artiklis 2 kirjeldatud kapitali märkimise osakaalusid, peab iga osalev RKP 1. jaanuaril 2007 sisse maksma summa, mis on osutatud tema nime kõrval järgmises tabelis:
   
               Osalev RKP
            
            
               (eurodes)
            
         
               Nationale Bank van België/Banque nationale de Belgique
            
            
               142 334 199,56
            
         
               Deutsche Bundesbank
            
            
               1 182 149 240,19
            
         
               Bank of Greece
            
            
               104 659 532,85
            
         
               Banco de España
            
            
               434 917 735,09
            
         
               Banque de France
            
            
               828 813 864,42
            
         
               Central Bank and Financial Services Authority of Ireland
            
            
               51 183 396,60
            
         
               Banca d'Italia
            
            
               721 792 464,09
            
         
               Banque centrale du Luxembourg
            
            
               9 073 027,53
            
         
               De Nederlandsche Bank
            
            
               224 302 522,60
            
         
               Oesterreichische Nationalbank
            
            
               116 128 991,78
            
         
               Banco de Portugal
            
            
               98 720 300,22
            
         
               Banka Slovenije
            
            
               18 399 523,77
            
         
               Suomen Pankki
            
            
               71 708 601,11
            
         Artikkel 2
   Sissemakstud kapitali korrigeerimine
   1.   Kuna iga osalev RKP, välja arvatud Sloveenia keskpank, on otsuse EKP/2004/6 alusel oma osa märgitud EKP kapitalis 31. detsembriks 2006 juba sisse maksnud, peab iga osalev RKP, välja arvatud Sloveenia keskpank, EKP-le üle kandma täiendava summa või, asjakohastel juhtudel, EKP peab summa osalevale RKP-le tagasi kandma, et jõuda summadeni, mis on osutatud artiklis 1 toodud tabelis. Sloveenia keskpanga poolt kapitali sissemaksmist reguleerib otsus EKP/2006/30.
   2.   Kõik ülekanded käesoleva artikli alusel tuleb teha 15. detsembri 2006. aasta otsuse EKP/2006/23 kohaselt, millega kehtestati tingimused Euroopa Keskpanga kapitaliosade ülekanneteks riikide keskpankade vahel ja sissemakstud kapitali korrigeerimiseks (6).
   Artikkel 3
   Lõppsätted
   1.   Käesolev suunis jõustub 1. jaanuaril 2007.
   2.   Otsus EKP/2004/6 tunnistatakse kehtetuks alates 1. jaanuarist 2007.
   3.   Viiteid otsusele EKP/2004/6 käsitletakse viidetena käesolevale otsusele.
   
      Frankfurt Maini ääres, 15. detsember 2006.
      
         
            EKP president
         
         Jean-Claude TRICHET
         
      
   
   
      (1)  ELT L 205, 9.6.2004, lk 7.
   
      (2)  Vt käesoleva Euroopa Liidu Teataja lk 1.
   
      (3)  ELT L 195, 15.7.2006, lk 25.
   
      (4)  ELT L 236, 23.9.2003, lk 33.
   
      (5)  Vt käesolev Euroopa Liidu Teataja lk 17.
   
      (6)  Vt käesoleva Euroopa Liidu Teataja lk 5.